### Resumé

Projektet har til formål at etablere en trafiksikker cykelstrækning på [adresse], som i dag opleves utryg for cyklister. Det vil lukke et vigtigt hul i [adresse] cykelinfrastruktur ved at fuldende vejfirkanten for cyklister. Derudover vil det forbedre forholdene for cyklister, herunder skolebørn, pendlere og turister. Tiltagene omfatter delte stier, bredere fortove og et ensartet vejprofil, hvilket øger trafiksikkerheden, oversigtsforholdene og en bedre trafikafvikling. Projektet har et samlet anlægsbudget på 16,8 mio. kr. og forventes etableret i 2025-2026. Der søges anlægsbevilling til udførsel af projektet.

### Sagsfremstilling

Formålet med projektet er at skabe en sikker og fremkommelig cykelstrækning på [adresse], som i dag er vanskeligt tilgængelig og opleves utryg for cyklister. Projektet vil lukke et strategisk hul i [adresse] cykelinfrastruktur og fremme cyklisme for skolebørn, studerende, pendlere, turister og fritidscyklister.

[adresse] er en central og trafikeret vej, hvor den eksisterende delstrækning i dag opleves som utryg for cyklister. Denne løsning udgør det sidste nødvendige led for at sikre en fuldendt forbindelse på vejfirkanten omkring Vejle centrum.

Den nuværende situation er ikke trafiksikker for cyklister og bilister, da der nogle steder er reduceret oversigt og overhaling af cyklister kan medføre farlige situationer for biltrafikken. Enkeltrettede stier vil medføre en opdeling af trafikken, som tilgodese alle trafikanternes fremkommelighed og trafiksikkerhed.

Tiltagene omfatter etablering af delt sti i begge vejsider, øget fortovsbredde, og en ensartet, tryg strækning for alle trafikanter. Med en konstant vejbredde og bredere fortove vil projektet give bedre mulighed for færdsel både på langs og på tværs af strækningen, skabe et ensartet gadeudtryk og øge oversigtsforholdene i dette uheldsbelastede område.

For at skabe plads til delt sti i begge vejsider, er det nødvendigt at fjerne de eksisterende stoppesteder, parkeringsarealer og beplantning på strækningen. I det nye projekt vil der blive arealer til at skabe mindre byrum med eventuel beplantning, ophold og vandhåndtering.

Oversigtskort er vedlagt som bilag.

Projektets samlede økonomi beløber sig overslagsmæssigt til 16,8 mio. kr. Der er søgt og modtaget tilsagn om tilskud via Vejdirektoratets cykelpulje på 5,0 mio. kr.

Projektet forventes etableret i 2025-2026.

### Økonomi

#### ![](data:image/png;base64...) **Figur 1 Ny/ændring af anlægsbevilling**

#### **![](data:image/png;base64...)** **Figur 2 Tillægsbevilling til rådighedsbeløb**

**Opsummering af de bevillingsmæssige konsekvenser**
Sagen medfører, at der gives anlægsbevilling og afsættes rådighedsbeløb på i alt 16,8 mio. kr. i udgift til etablering af delte stier langs [adresse] og 5 mio. kr. i indtægt. Udgiften fordeler sig med 6,1 mio. kr. i 2025 og 10,7 mio. kr. i 2026. Udgiften finansieres af Pulje til cykelstier og sikre skoleveje og indtægten er tilskud fra Vejdirektoratet, som modtages ved projektets afslutning.

**Afledt drift:**
Der er afledt drift fra 2026 og frem på 80.000 kr. til fejning, vinterbekæmpelse, drift af afvandingskonstruktioner og asfalt. Afledt drift indgår i budgetlægningen 2026-2029 spor 2.

**Høring**
Centralt Budget har ingen bemærkninger af bevillingsmæssig karakter.

#### Historik

Teknisk Udvalg drøftede sagen 5. november 2024 i pkt. 216.

### Klima og resiliensvurdering

Projektet vil bidrage til en tryg og mere trafiksikker strækning for cyklister og skolebørn.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** de bevillingsmæssige konsekvenser godkendes, jf. bevillingsskema under afsnittet økonomi.

### Beslutning

Sagen blev taget af dagsorden.